C 465/32
ET
Euroopa Liidu Teataja
6.12.2022
Teisipäev, 3. mai 2022
66. tuletab komisjonile ja liikmesriikidele meelde Euroopa Parlamendi 15. veebruari 2017. aasta resolutsiooni madala riskiastmega bioloogiliste pestitsiidide kohta (9) ning rõhutab vajadust toetada ohutute, tõhusate ja taskukohaste alternatiivsete taimekaitsevahendite väljatöötamist ning soodustada nende laiemat kasutamist, eelkõige lihtsustades nii põhiainetele lubade andmise menetlust kui ka nende kasutamise laiendamist, mis on oluline komponent mahepõlluma­ jandusliku tootmise arendamisel; rõhutab vajadust luua liikmesriikides tingimused võrdseks juurdepääsuks mahepõlluma­ janduslikele taimekaitsevahenditele ja väetistele; rõhutab, et keskkonnas leiduvad pestitsiidijäägid võivad potentsiaalselt mõjutada ka mahetooteid; 67. juhib tähelepanu sellele, et mahetootjaid, kes tagavad tootmises kõrged keskkonnastandardid, ei tohi pidada vastutavaks riskide eest, mis jäävad nende kontrolli alt välja, ning kutsub komisjoni üles veelgi edendama pestitsiidijääkide leidude käsitlemise ühtlustamist; 68. rõhutab, kui olulised on piisavalt kättesaadavad ja kvaliteetsed mahepõllumajanduslikud seemned, heterogeensed materjalid ja suure saagikusega taimesordid, kohalikud sordid ja kohalikele oludele kohandatud sordid; juhib tähelepanu nende potentsiaalile tugevdada vastupanuvõimet taimehaigustele ja kliimamuutuste mõjule; julgustab komisjoni ja liikmesriike suurendama pingutusi, muu hulgas erimeetmete abil, et parandada maheseemnete turu toimimist ning on veendunud, et seda aitaksid saavutada üleminekuperioodid; kutsub komisjoni üles tagama piisavate rahaliste vahendite eraldamise mahepõllumajandusliku seemne- ja tõuaretuse alastele teadusuuringutele; 69. rõhutab, kui oluline on toetada programme kohalike sortide säilitamiseks ja selekteerimiseks, kuna need on oma vastupidavuse tõttu mahepõllumajanduse jaoks eriti sobivad; rõhutab vajadust toetada traditsioonilist põllukultuuride aretust, et arendada välja terved ja vastupidavad sordid, ning ka vajadust kaasaegsete, kestlike ja uuenduslike meetodite järele uute mahepõllumajanduslike seemnete ja põllumajandustavade arendamisel, säilitades inimeste tervise ja keskkonna kaitse kõrge taseme; 70. rõhutab sellega seoses rolli, mis võib olla teaduslikel uuendustel sordiaretuses, eelkõige sortide resistentsuse parandamisel, geneetiliste ressursside mitmekesisuse edendamisel ja toidutootmissüsteemide tugevdamisel, tuletades samas meelde, et geneetiliselt muundatud seemnete kasutamine ei ole mahepõllumajanduses lubatud; 71. toetab komisjoni kavatsust laiendada ELi turu vaatlusrühmade analüüsi mahetoodetele; rõhutab, kui oluline on tõhustada mahepõllumajandussektori kohta täpsete ja õigeaegsete andmete kogumist ja kättesaadavust, sealhulgas piirkondlikul tasandil, et paremini hinnata selle keskkonnaalast, majanduslikku ja sotsiaalset mõju; 72. on veendunud, et see peaks hõlmama andmeid sektori panuse kohta keskkonnasäästlikkusse, samuti andmeid tootmise, töötlemise ja tarbimise kohta, sealhulgas külalismajandussektoris ja avalikes sööklates, ELi-sisese ja kolmandate riikidega toimuva kaubanduse ning põllumajandustootjate hindade ja jaehindade, tarbijate eelistuste, tarneahela struktuuride, lisaväärtuse ja põllumajandustootjate osakaalu kohta tarneahelates; on veendunud, et need andmed on olulised selleks, et kujundada ja jälgida ELi mahepõllumajandusliku tootmise poliitikat ning võtta meetmeid pakkumise ja nõudluse tasakaalustamatuse kõrvaldamiseks, hinnata tarbimis- ja tootmissuundumusi ning suurendada sektori läbipaistvust ja usaldust; 73. tunnistab ühtse Euroopa põllumajanduse andmeruumi potentsiaali suurendada tarbijate teadmisi ja usaldust ning parandada mahepõllumajanduse tarneahela jälgitavust; rõhutab, et nõudluse stimuleerimiseks on oluline teha asjakohaste hindamiste abil kindlaks tarbijate vajadused; kutsub liikmesriike üles paremini teavitama mahepõllumajandussektori majandustulemustest; kutsub komisjoni üles viima läbi põhjalikke uuringuid ja analüüse mõju kohta, mida mahepõllumajanduse kasv avaldaks nii kliimamuutustele kui ka toiduga kindlustatusele Euroopa Liidus; o o
o
74. teeb presidendile ülesandeks edastada käesolev resolutsioon nõukogule, komisjonile ning liikmesriikide valitsustele ja parlamentidele.
(9)
ELT C 252, 18.7.2018, lk 184.